stanford-oval/wikipedia huggingface dataset:
ראשטריה סוויאמסווק סאנג
ביקורת

הקבוצה גונתה והייתה נתונה לביקורת עזה הן מהראג' הבריטי בתקופת שלטונו והן מארגוני שמאל בהודו ואף 3 פעמים על ידי ממשלות שהטילו עליה סנקציות. בפעם הראשונה, ב-1948 כאשר נאטורם גודסה, חבר לשעבר בקבוצה, רצח את מהטמה גנדי, לאחר מכן בתקופת החירום בהודו בפעם השלישית לאחר הריסת מסגד באברי ב-1992. כן הסנקציות הוסרו לבסוף והתנועה המשיכה לצבור פופולריות בקרב האוכלוסייה ההינדית.
ראו גם

הינדוטבה
הערות שוליים

1 2  Factsheet: Rashtriya Swayamsevak Sangh (RSS), Bridge Initiative, ‏18 May 2021 (באנגלית אמריקאית)
1 2  Subramanian, Samanth (2020-02-20). "How Hindu supremacists are tearing India apart". The Guardian (באנגלית בריטית). ISSN 0261-3077. נבדק ב-2023-08-27.
1 2  Stephen E. Atkins, Encyclopedia of modern worldwide extremists and extremist groups, 1. publ, Westport, CT: Greenwood Press, 2004, עמ' 264-265, ISBN 978-0-313-32485-7
↑  Ian McDonald, `PHYSIOLOGICAL PATRIOTS'?: The Politics of Physical Culture and Hindu Nationalism in India, International Review for the Sociology of Sport 34, 1999-12, עמ' 343–358 doi: 10.1177/101269099034004003
| --- | --- |
בקרת זהויות :  NLI: 987007589914005171  ISNI: 0000 0001 0790 879X  LCCN: n50061921  SUDOC: 027624838  VIAF: 146550701   WorldCat (עם VIAF): 146550701
דרחאן

| --- | --- |

מתחם פסל הבודהה בעיר
 מדינה:  מונגוליה מונגוליה
 תאריך ייסוד:  1961
 שטח:  103 קמ"ר
 גובה:  665 מטרים
 אוכלוסייה:  ‏
  ‑ בעיר:  74,738 (2010)
 קואורדינטות:  49°29′12″N 105°55′22″E﻿ / ﻿49.486666666667°N 105.92277777778°E﻿ / 49.486666666667; 105.92277777778 
 אזור זמן:  UTC+8
  מפת מיקום  מפה מפורטת   (למפת מונגוליה מוגדלת) אולן בטור ארדנט צ'ויבלסאן מורון חובד אולגי באיינחונגור ארבאיחר אולאנגום רוסיה סיןדרחאן(למפת מונגוליה רגילה) אולן בטור ארדנט צ'ויבלסאן מורון חובד אולגי באיינחונגור ארבאיחר אולאנגום רוסיה סיןדרחאן  he tabBackground:;tabBorder:#aaa;defaultTab:0;
דרחאן (במונגולית: Дархан) היא בירת האיימאג דרחאן-אול והעיר השלישית בגודלה במונגוליה. נכון לשנת 2022, אוכלוסייתה של דרחאן מנתה 87,696 תושבים. העיר שוכנת כ-183 ק"מ מצפון מזרח לאולן בטור בירת מונגוליה.
היסטוריה

העיר הוקמה בשנת 1961 בסיוע כלכלי נרחב של הקומקון, ונתפסה כאזור תעשייתי מרכזי לצפון מונגוליה. חברות מפולין, הונגריה ומדינות נוספות מהגוש הקימו בה מפעלי תעשייה.
גם כיום דרחאן מהווה מרכז אזורי ותעשייתי חשוב, ובעיר מתגוררים כ-82% מאוכלוסיית מחוז דרחאן-אול כולו.
ערים תאומות

בולגריה דימיטרובגראד, בולגריה
טקסס אירווינג, טקסס
הונגריה קאפושוואר, הונגריה
רוסיה אולן-אודה, רוסיה
הערות שוליים

↑  נתוני אוכלוסיית מונגוליה (מפקד 2010)
| --- | --- |
בקרת זהויות :  NLI: 987007565148005171  GND: 7724278-6  LCCN: n90601264  VIAF: 129133337   WorldCat (עם VIAF): 129133337 
ערך זה הוא קצרמרבנושא גאוגרפיה של מונגוליה ובנושא יישובים באסיה. אתם מוזמנים לתרום לוויקיפדיה ו.
רכבות בקוריאה הצפונית

מערך הרכבות בקוריאה הצפונית
רשת הרכבות בקוריאה הצפונית מנוהלת על ידי רכבת קוריאה (בקוריאנית: 조선 민주주의 인민 공화국 철도성), הסוכנות הממשלתית אשר מחזיקה בהיתר בלעדי להפעלת רכבות בקוריאה הצפונית, כמקובל במדינה הדוגלת בכלכלה מתוכננת.
הרכבת היא אמצעי התחבורה החשוב ביותר בקוריאה הצפונית. 80% מתנועת האנשים, ו-86% מתנועת התוצרת התעשייתית במדינה מתבצעות באמצעות מערכת הרכבות במדינה.
היסטוריה

ההתפתחות של מערכת הרכבות באה במקביל להתפתחות התעשייתית של קוריאה במהלך שנות העשרים והשלושים תחת השלטון הקולוניאלי היפני בקוריאה, כאשר בתקופה זו הונחו מסילות רכבת רבות להובלת התוצרת התעשייתית ממרכזי התעשייה (מפעלים, מכרות) לשאר חלקי המדינה ולנמלים ומשם ליפן.
עם זאת, במהלך מלחמת קוריאה (1950-1953) ניזוקה קשות מערכת הרכבות במדינה. לאחר סיום המלחמה החלה תקופת שיקום מסיבית בקוריאה הצפונית ושופצה מערכת הרכבות במדינה ונבנו מסילות רכבת חדשות בעזרת סיוע כלכלי של ברית המועצות.
בשנות ה-90, במהלך תקופת הרעב ההמוני בקוריאה הצפונית, סבלה מערכת הרכבות במדינה ממחסור חמור בדלק, דבר שהוביל להשבתה חלקית/מלאה של קווים ועיכוב של העברת מוצרים וכוח עבודה במדינה.
נכון לשנת 2018, בקוריאה הצפונית פרוסה רשת מסילות ברזל באורך של למעלה מ-6,000 ק״מ, כאשר רובה המכריע היא מסילה ברוחב סטנדרטי. עם זאת, כ-400 ק״מ מרשת המסילות מורכבת ממסילה צרה (762 מילימטר), אשר פרוסה במקומות שונים ברחבי המדינה.
רמת החשמול במערכת גבוהה, ועומדת על כ-80%.
קווי נסיעה

במקרים רבים, שמות קווי הנסיעות בקוריאה הצפונית הם שילוב של שם תחנת המוצא ושם תחנת היעד, כגון קו בייקרלו (קו מרחוב בייקר לרחוב בייקרלו באנגליה). יחד עם זאת, בעקבות חלוקת חצי האי הקוריאני, מספר קווים מבצעים את מסלולם תוך השמטת תחנות המוצא או היעד המקוריים. קווי הנסיעה העיקריים של רשת הרכבות הצפון-קוריאנית הם:
קו האמבוק: צ'ונגג'ין - ראסון. 331.1 ק״מ.
קו קאנגוון: קאוון - פאינגנג. 145.8 ק״מ.
קו מאנפו: סאנצ'ון - מאנפו. 299.9 ק״מ.
קו פאקטוסאן-צ׳ונגאניון: קילגו׳ - הייסאן. 141.7 ק״מ.
קו פיונגבו: פיונגיאנג - קסונג. 187.3 ק״מ.
קו פיונגדוק: פיונגיאנג - קוסנג. 192.3 ק״מ.
קו פיונגנאם: פיונגיאנג - נאמפו. 55.2 ק״מ.
קו פיונגרא: פיונגיאנג - ראסון (רוסיה). 819.0 ק״מ.
קו פיונגוי: פיונגיאנג - סינוויג'ו (סין). 225.1 ק״מ.
הרכבת התחתית של פיונגיאנג

הרכבת התחתית של פיונגיאנג היא הרכבת התחתית הפעילה הידועה היחידה בקוריאה הצפונית, אשר פועלת החל משנת 1973, ומורכבת משני קווים הנחצים בתחנת מעבר יחידה.
שני הקווים הנמתחים לאורך כולל של 22 קילומטרים יוצרים יחד מערכת של 17 תחנות אשר ממוקמות בצד אחד בלבד של נהר טאדונג החוצה את העיר.
הרכבת התחתית פועלת בתיאום עם מספר קווי חשמלית בעיר עצמה.
יעדים מחוץ למדינה > סין

נתיב הנסיעה העיקרי מסין לקוריאה הצפונית ברכבת הוא מהעיר דאנדונג שבסין, דרך גשר הידידות הסינו-קוריאני, ועד לסינוויג'ו שבקוריאה הצפונית. רכבות הנוסעים היוצאות מתחנות רכבת בסין העממית מתחברות בדאנדונג לקטר צפון-קוריאני, ומשם ממשיכות לכיוון קוריאה הצפונית.
יעדים מחוץ למדינה > רוסיה

בעיר הצפון-קוריאנית ראסון ישנו חיבור למסילת רכבת החוצה את נהר טומן (המסמן את הגבול בין רוסיה לקוריאה הצפונית) על גבי גשר הידידות, אשר מופעלת מטעם חברת מסילות הברזל הרוסיות. בין פיונגיאנג למוסקבה קיים שירות רכבות סדיר, כאשר חציית הגבול מכיוון קוריאה הצפונית נעשית בהובלת קטר-צפון קוריאני, והרכבת בסופו של דבר מתחברת למסילת הרכבת הרוסית ולדיווסטוק-מוסקבה.
החל משנת 2013, רוחב מסילת הברזל החוצה את נהר טומן הוכפל, מה שמאפשר גם לרכבות סטנדרטיות הפועלות ברוסיה גישה לנמל ראסון הצפון-קוריאני. מסילת הרכבת והנמל מופעלים במסגרת מיזם משותף עם חברת RasonKonTrans הרוסית.
יעדים מחוץ למדינה > קוריאה הדרומית

החל מתום מלחמת קוריאה ועד לראשית העשור הראשון של המאה ה-21, היחסים בין קוריאה הצפונית לקוריאה הדרומית התאפיינו במתיחות רבה, שלעיתים אף גלשה לעימותים מזוינים בין השתיים. מאחר שכל אחת משתי המדינות טענה להיותה ״המדינה הקוריאנית״ האחת והיחידה, לא התאפשר מעבר חופשי בין מדינה אחת לרעותה, ולא ניתן היה לקדם פתרונות תחבורה מתאימים למטרה זו.
במהלך שנת 2000, ובעקבות ההתחממות ביחסים שבין המדינות במסגרת הפסגה הבין-קוריאנית בשנת 2000, נחנך לראשונה שירות רכבות משא בין קוריאה הדרומית לבין אזור התעשייה קסונג שבקוריאה הצפונית, שהוגדר כאזור פיתוח כלכלי המשותף לשתי המדינות. יחד עם זאת, היקף הנסיעות בקו היה נמוך מאוד, ומרבית הרכבות לא נשאו מטען כלשהו.
במהלך חודש ספטמבר 2018, יוזמה נוספת לחיבור מסילות הרכבת של שתי המדינות טורפדה על ידי צבא ארצות הברית.
רכבות מיוחדות

המנהיג העליון של קוריאה הצפונית בין השנים 1994–2011, קים ג׳ונג-איל, סבל מפחד טיסה חריף, ומסיבה זו נהג לעשות שימוש ברכבת מיוחדת לשם נסיעות ברחבי המדינה ומחוצה לה, בדומה לאביו, קים איל-סונג.
תמונות

קטר רכבת
פסי חשמל ברכבת
עבודות תחזוקה ברכבת
הכניסה לתחנת הרכבת פיונגיאנג בלילה
ראו גם

תחבורה בקוריאה הצפונית
תחנת הרכבת של פיונגיאנג
הערות שוליים

↑  Hayato, Kokubu, 将軍様の鉄道 (Shōgun-sama no Tetsudō),
↑  The forbidden railway: Vienna - Pyongyang 윈 - 모스크바 - 두만강 - 평양.
↑  Boarding the direct train to Pyongyang, 2008-09-15
↑  North Korean Rail Link completed, Railway Gazette International, viewed on 1 Octobre 2013
↑    Richard Spencer, ‏Korean detente railway becomes ghost train, The Telegraph, 23 October 2008
↑  https://www.rt.com/news/437385-south-north-korea-rail-us/
↑  "Kim Jong-il's Russian odyssey". BBC. 6 באוגוסט 2001. {{cite news}}:  (עזרה)
↑  מסכי LCD, קריוקי ואלכוהול. הרכבת של קים ג'ונג און, באתר ynet, 27 במרץ 2018
↑  "Profile: Kim Jong-il", BBC News, 31 July 2003.
↑  Fear of flying forces Kim Jong Il to use fleet of private trains Times Online, November 10, 2009.
רכבת חולפת
קרון רכבת מסוג 다침30 המשמש בקו הרכבת בייג'ינג-פיונגיאנג.  קרונות מסוג זה נבנו בסין.
תחנת הרכבת התחתית של פיונגיאנג
גשר הידידות הסינו-קוריאני (משמאל)
Rock Around the Clock

| --- | --- |

 סינגל בביצוע Bill Haley & His Comets
 מתוך האלבום Rock Around the Clock
 יצא לאור:  20 במאי 1954
 פורמט:  תקליט ויניל, תקליט 
 תאריך הקלטה:  12 באפריל 1954
 סוגה:  רוק אנד רול, רוקבילי
 שפה:  אנגלית 
 אורך:  2:08
 חברת תקליטים:  Decca
 כתיבה:  מקס פרידמן ג'יימס מאיירס
 
Bill Haley & His Comets
"Rock Around the Clock" (בתרגום חופשי לעברית: רוק מסביב לשעון) הוא שיר רוק אנד רול שנכתב על ידי מקס פרידמן וג'יימס מאיירס בשנת 1952. הביצוע המוכר ביותר והמצליח ביותר של השיר בוצע על ידי להקת Bill Haley & His Comets בשנת 1954. השיר הגיע בשיא למקום הראשון במצעד הבריטי ובמצעד האמריקני.
את הצלחת השיר יש לזקוף לשיבוצו בסרט זרע הפורענות של הבמאי ריצ'רד ברוקס ב-1955.
על אף שזהו איננו שיר הרוק אנד רול הראשון בהיסטוריה, הביצוע של היילי הפך פופולרי במיוחד בקרב בני הנוער בעולם המערבי במהלך שנות ה-50 של המאה ה-20, היה לשיר הרוק אנד רול הראשון שהגיע לפסגת המצעד האמריקני ונחשב לאחד השירים הראשונים שסייעו בפופולריזציה של ז'אנר הרוק אנד רול בתרבות המיינסטרים ברחבי העולם.
בשנת 2003 דורג השיר במקום ה-158 ברשימת 500 השירים הגדולים בכל הזמנים של מגזין המוזיקה רולינג סטון.
בנוסף, השיר נחשב לאחד מהשירים הנמכרים ביותר בכל הזמנים שכן, לאורך השנים נמכרו מעל ל-25 מיליון עותקים של הסינגל.
אזכורים בולטים בתרבות

השיר היה נעימת הפתיחה של העונה הראשונה ושל העונה השנייה של הסיטקום האמריקני "ימים מאושרים".
הביצוע המקורי של היילי שולב בפסקול הסרט "אמריקן גרפיטי" (1973) והיה השיר הפותח של הצד הראשון באלבום הכפול של פסקול הסרט, "41 Original Hits from the Soundtrack of American Graffiti" (אנ') שהיה לאלבום פלטינה משולש.
השיר מושמע באחת מתחנות הרדיו במשחק המחשב "Mafia II"
גרסאות כיסוי בולטות

ברבות השנים יצאו לשיר גרסאות כיסוי רבות נוספות, הבולטות שבהן בוצעו בין היתר על ידי מיי וסט, הארי נילסון והסקס פיסטולס.
הערות שוליים

↑  'Rock Around The Clock' : NPR
| --- | --- |
בקרת זהויות :  MusicBrainz work: f95a95f8-2b7a-308f-9333-9bbf2843bb28
שטח הפסולת של האוקיינוס השקט

מיקום מערבולת הזרמים הנושאת את שטח הפסולת
תרשים רעיון לניקוי פסולת ימית:
 רשתות לתפיסת פסולת המותקנות בצידן של אוניות בקווים מסחריים רגילים (ולא אוניות ניקוי ייעודיות)
שטח הפסולת של האוקיינוס השקט הוא מקבץ של פסולת ימית שנוצרה על ידי האדם ונישאת על גבי מערבולות של זרמי ים (Gyre) במרכז החלק הצפוני של האוקיינוס השקט, בערך בין 135°-155° מערב, ובין 35°-42° צפון. השטח מתאפיין בריכוז גבוה של חומרים צפים, ביניהם פלסטיק, כימיקלים וחומרי פסולת אחרים.
ההערכות לגביו גודל השטח נעות בין 700 אלף קמ"ר (כגודלה של טקסס) ועד כ-10 מיליון קמ"ר (כגודלה של ארצות הברית). ריכוז גבוה של פסולת אינו מצב שמוגדר היטב, ולכן הגדרות שונות מביאות להבדלים בין ההערכות השונות לגודלו של השטח. למרות גודלו וצפיפותו, שטח הפסולת אינו נראה בתמונות לווין בגלל ממדיהם הקטנים של החומרים המרכיבים אותו, ובשל העובדה כי רובם שקועים מעט מתחת לפני המים.
מקורה המדויק של הפסולת אינו ידוע ומעריכים כי כ-80% ממנה מגיע ממקורות הממוקמים על היבשה, וכ-20% הנותרים מקורם באוניות המשייטות בימים ומורכבים ברובם מחומר אורגני.
פסולת ממקור יבשתי נישאת על הזרמים מן החוף המערבי של ארצות הברית לתוך הזרם המעגלי בתוך כ-6 שנים, ואילו הפסולת מן החוף המזרחי של אסיה נכנסת לתוכו בתוך פחות משנה אחת.
הערכות וסדרי גודל של בעיית פסולת הפלסטיק

הגודל המדויק של האזור אינו ידוע ואינו ניתן להערכה עקב אופי השטח - זרמי מים המושפעים ממגוון משתנים. נהוג לייחס את הבעיה לתחום הוויזואלי - חתיכות פלסטיק בגדלים שונים הנצפים מספינות או אמצעי תצפית. רוב האזורים המזוהמים בחלקיקי פלסטיק קטנים התלויים על פני השטח או מתחתם, דבר המקשה על איתור ממטוסים או לוויין במדויק. במקום זאת, רמת הזיהום באזור נקבעת על ידי דגימות. האומדנים של גודל האזור נעים בין 700,000 קמ"ר, בערך בגודל של טקסס, ליותר מ-15,000,000 קמ"ר, בערך בגודל של רוסיה). אולם, אומדנים אלה מעידים על מורכבות הדגימה ועל הצורך להעריך את הממצאים כנגד תחומים אחרים. בנוסף, העדר תקן לקביעת רמות הזיהום באוקיינוס גורם לחוסר יכולת להערכה מדויקת יותר של תא השטח.
בחודש אוגוסט 2009, במכון סקריפס לאוקיינוגרפיה / פרויקט Kaisei מצאו כי עקבות פסולת פלסטיק נמצאו ב-100 דגימות רצופות אשר נלקחו בעומקים משתנים לאורך נתיב של 2,700 ק"מ. הסקר גם אישר כי אף על פי ששדה הפסולת מכיל חתיכות גדולות, הוא מורכב מסך כולל של פריטים קטנים יותר אשר ריכוזם גדל ככל שמתקרבים למרכז אזור הסקר, ואת אלה מסוג ה"קונפטי" - חתיכות דקות מאוד - רואים בבירור מתחת לפני המים. על אף שמחקרים רבים בתקשורת ובדו"ח הסברה טענו שגודלו של השטח הוא בקנה מידה של יבשת, מחקר[דרוש מקור] שנערך בחסות הקרן הלאומית למדע מציע שהאזור עשוי להיות קטן בהרבה. נתונים שנאספו לאחרונה מאוכלוסיית ציפורי האלבטרוס באוקיינוס השקט מצביעים על כך שישנם שני אזורי פסולת מרוכזת באוקיינוס השקט.
במרס 2018 פרסם ארגון The Ocean Cleanup מאמר המסכם את ממצאיהם מ-Mega (2015) ו-Aerial Expedition (2016). בשנת 2015, הארגון בחן את שטח הפסולת באוקיינוס השקט עם 30 כלי שיט, ביצע תצפיות ולקח דגימות עם 652 רשתות סקר. הם אספו סך של 1.2 מיליון חלקים, אשר סווגו לקבוצות. על מנת להעריך גם את הפסולת הגדולה יותר (אך הנדירה יותר) הם טסו מעל השטח ב-2016 עם מטוסי C-130 הרקולס, מצוידים בחיישני LiDAR. ממצאי שתי המשלחות, מראים כי שטח אזור הפסולת הוא 1.6 מיליון קמ"ר ובו ריכוז של 10–100 ק"ג לקמ"ר. הם מעריכים שיש שם 80,000 טון מטרי, עם 1.8 טריליון חתיכות פלסטיק, שמתוכן 92% מהמסה נמצאות בחלקים הגדולים מ-0.5 ס"מ.
השפעה על החיים הימיים ועל בני האדם

ארגון The Ocean Cleanup של האו"ם העריך כי האוקיינוסים עשויים להכיל יותר פסולת פלסטיק מאשר דגים עד שנת 2050. פלסטיק שאינו מתכלה מוצא את דרכו לבטנם של בעלי חיים ימיים, צעירים ובוגרים כאחד. באופן טבעי, מצב כזה משפיע גם על שרשרת המזון אשר ניזונה מדגים - עופות וחיות ים. מצב כזה אשר מאפשר לפלסטיק להיכנס לשרשרת המזון, יכול להוביל לבעיות גדולות יותר כאשר מינים שצרכו פלסטיק נאכלים על ידי טורפים אחרים - החל מהרעלות ועד לפגיעה ישירה מהפלסטיק עצמו.
דבר נוסף המסכן את בעלי החיים הוא לכידה ברשתות פלסטיק, אשר יכולות לגרום למוות. צבי הים מושפעים ביותר מתרחיש זה.
השפעה על החיים הימיים ועל בני האדם > נזק ישיר לבעלי חיים

המינים המושפעים כוללים את צבי ים ואת האלבטרוס שחור הרגל. אזור אטול מידווי מרכז כמויות ניכרות של פסולת ימית. 1.5 מיליון פרטי אלבטרוסים המתגוררים באזור עשויים לבלוע פלסטיק אל מערכת העיכול שלהם. כשליש מהגוזלים שלהם מתים, ורבים ממקרי המוות האלה נובעים מהורים המאכילים בפלסטיק או המושפעים מכך. הזיהום מגיע גם למקומות שאינם נמצאים בקרבה ישירה לאזורי הפסולת - כמו דרום אפריקה למשל. מאמר מחקרי שפורסם בשנת 2002 מצביע על פגיעות פלסטיק בכרישים - שנמצאו עטופים ברצועות של פוליפרופילן סביב גופם, דבר שעלול לפגוע ביכולת התנועה שלהם ולבסוף לגרום למותם.
השפעה על החיים הימיים ועל בני האדם > פגיעה עקיפה במינים דרך שרשרת המזון

הפגיעה העקיפה רחבה ומתחלקת לכמה רבדים: במקביל לסכנה הישירה לפגיעה בחיות כתוצאה מחלקיקים מיקרוסקופיים של פלסטיק אשר עשויים להצטבר בגופם, הפסולת הפלסטית עשויה לספוג מזהמים אורגניים ממי הים (DDT, PCB, PAH), אשר מלבד הרעלה אפשרית עשויים לגרום לפגיעות הורמונליות בחיות הפגועות, כתוצאה מעליה של אסטרדיול - אשר נובעת מהטעית המערכת האנדוקרינית המגיבה כך לחשיפה לרעלים. חלקיקי פלסטיק מיקרוסקופיים ורעלנים אלה נספגים גם בגופם של מדוזות ודגים - המשמשים למאכל אדם.
השפעה על החיים הימיים ועל בני האדם > הפצת מינים פולשניים

זיהום הפלסטיק בים עשוי להקל על התפשטות מינים שונים של בע"ח הנעזרים בפלסטיק בתור כלי ניוד - ובהגיעם למקום חדש - מפרים את האיזון האקולוגי הטבעי. מחקרים הראו כי פסולת פלסטיק ימית משפיעה כך לפחות על 267 מיני בעלי חיים בעולם.
הערות שוליים

↑  Geremy Cliff, Sheldon F. J. Dudley, Peter G. Ryan and Neil Singleton, Large sharks and plastic debris in KwaZulu-Natal, South Africa, ‏22/04/2002
| קיימות |
| --- | --- | --- |
| מושגי מפתח | איכות הסביבה • אקולוגיה • סביבתנות • טביעת רגל אקולוגית • מאזן אקולוגי • צדק בין-דורי |  |
| איומים | משבר האקלים • התחממות עולמית • הידלדלות שכבת האוזון • הכחדה המונית |  |
| אסטרטגיות סביבתיות | חשיבה סביבתית • קיימות מקומית • חינוך סביבתי • אקו-אנרכיזם • אקולוגיה עמוקה • עירוניות חדשה |  |
| פסולת | הפחתה במקור • קומפוסט (התכלות) • שימוש חוזר • מיחזור (מיחזור בישראל) • מדרג הפסולת • שטח הפסולת של האוקיינוס השקט  • שטח הפסולת של האוקיינוס ההודי  • שטח הפסולת הצפון אטלנטי |  |
| תשתיות ובנייה | תחבורה בת קיימא • בנייה ירוקה • תכנון רגיש למים • בנייה באדמה • בנייה תואמת אקלים |  |
| גינון וחקלאות | גינה קהילתית • גינון יובשני • חקלאות אורגנית • גידול ביו-אינטנסיבי • מזון מקומי • גינון גרילה • פרמקלצ'ר • יער מאכל • חקלאות עירונית • חקלאות בת קיימא • חומרים מזינים |  |
| אנרגיה | אנרגיה חלופית • אנרגיה ירוקה • אנרגיה מתחדשת • אנרגיה סולארית • אנרגיית רוח • אנרגיה הידרואלקטרית • RDF |  |
| כלכלה | תרבות הצריכה • מזון מהיר • שיווק ערכי • שיווק ירוק • גרינווש • פיתוח בר-קיימא • תיירות בת קיימא • השקעה אחראית • כלכלה אקולוגית • התיישנות מתוכננת |  |
| ארגונים בישראל | החברה להגנת הטבע • המשרד להגנת הסביבה • אדם טבע ודין • אקו-ויקי • חיים וסביבה • מגמה ירוקה • המרד בהכחדה • צלול |  |
| מיזמים נבחרים | אג'נדה 21 • יום ללא קניות • תערוכת קלינטק • תחבורה היום ומחר • פרויקט עדן • ביוספירה 2 • BedZED • יום איכות הסביבה העולמי • שמיטה ישראלית |  |
הסבר ויזואלי התפשטות הפסולת משנות התשעים ועד שנות ה-2000.
תהלוכן

| תהלוכן |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: תהלוכניים
סוג:: תהלוכן
שם מדעי
 Thaumetopoea ‏הובנר, 1820

שיירה של זחלי תהלוכן האורן
זחל של תהלוכן האלון
תהלוכן (שם מדעי Thaumetopoea), המוכר גם בשם טַוואי התהלוכה, הוא סוג של עש ממשפחת התהלוכניים, בעל גלגול מלא.
רוחב הבוגר 6–8 מ"מ ואורכו 10–20 מ"מ, צבעו חום צהוב וכנפיו בצבע חום-אפור. קיימת דו-צורתיות זוויגית כשהנקבה גדולה מהזכר.
שלב הזחל

אורכו המרבי 30–40 מ"מ. גוף הזחל מכוסה בשערות המכילות חומר ארסי, היכול לגרום לצריבות ונפיחות (סרפדת). קצות השערות הללו כדוגמת חוד קרס הדיג, והן נשלפות החוצה מגופו של הזחל.
ההטלה חלה בחודשים ספטמבר-אוקטובר, והבקיעה לאחר 6 שבועות. הזחלים טווים קורים ומכאן שמו השני.
בראשית האביב הם עוזבים את העץ בשיירה (על כן שמם) ומתגלמים באדמה. הגולם עובר תקופת דיאפאוזה המסתיימת לרוב בשלהי הקיץ.
שלב הזחל > מינים בישראל

תהלוכן האורן (שם מדעי: Thaumetopoea pityocampa), הוא המין הנפוץ והחשוב ביותר בשלושת המינים המצויים בישראל ממשפחת התהלוכניים. צבע הזחל חום והוא דומה לזחל דובון הקורים שגם טווה קורים, אך לא הולך בשיירה.
תהלוכן האלה (שם מדעי: Thaumetopoea solitaria) - צבע הזחלים אפור, המטווה נבנה על עצי אלה.
תהלוכן האלון או תהלוכן האוג (שם מדעי: Thaumetopoea processionea).
הדברה

בערים שונות בישראל הותקן חוק עזר עירוני, המחייב את בעלי הנכסים בהן, שבשטחם יש עצי אורן, להדביר הזחלים של תהלוכן האורן.
לקריאה נוספת

עזריה אלון, החי והצומח של ארץ ישראל, כרך 3 - חרקים, משרד הביטחון – ההוצאה לאור והחברה להגנת הטבע, 1989; עמ' 296
שולט ומנדל, תהלוכן האורן. הרפואה, ספטמבר 2002, 141 (9): 810-814
גלריה

שיירה של זחלי תהלוכן האלה
עש של תהלוכן האורן
שיירה של תהלוכנים
שלט סכנה ביער תהלוכן
הערות שוליים

↑  חוקי עזר עירוני בעפולה, באתר www.afula.muni.il
תהלוכן, באתר NCBI (באנגלית)
תהלוכן, באתר האנציקלופדיה של החיים (באנגלית)
תהלוכן, באתר GBIF (באנגלית)
| --- | --- |
בקרת זהויות :  NLI: 987007531870805171 
התקדמות על פני השטח במעגל משורשר
תקליט ראשון

תקליט ראשון הוא אלבום הבכורה של גידי גוב שיצא בשנת 1978.
רקע

גידי גוב היה בשנת 1978 לאחר פעילותו כסולן להקת הנח"ל ולהקת כוורת, לפני פעילותו כסולן להקת גזוז ולאחר מספר רב של הקלטות לפרויקטים שונים. עם זאת לא הקליט עד לשלב זה אלבום עצמאי, והיוזמה להקלטת אלבום הועלתה על ידי דודו אלהרר, שהפיק את האלבום.
ליצירת האלבום גויס יוני רכטר, שותפו של גוב לכוורת, שכבר היה לאחר הלחנת השירים בפרויקט הכבש השישה עשר ובאלבום של אריק איינשטיין האהבה פנים רבות לה. רכטר הפיק מוזיקלית את האלבום, עיבד את השירים בו והלחין 7 מתוך 12 הקטעים באלבום. את המילים לרוב השירים כתבו הפזמונאים דן מינסטר, יעקב גלעד ועלי מוהר, ביניהם השיר "שלוש בלילה בעיר" של מינסטר ורכטר שבוצע בפסטיבל הזמר והפזמון של אותה שנה. באלבום נכללו שתי הקלטות קודמות של גוב באלבום "שירי א"י הישנה": השיר סורו מני של המשורר אלכסנדר פן והשיר "זמר לספינה" שכתב חיים חפר והלחין דוד זהבי. כמו כן נכלל באלבום השיר "בבוקר", שכתב יהודה עמיחי והלחינה יהודית רביץ עוד בהיותה בת 16, כשהיא מייעדת אותו לגוב אף שטרם נפגשו. בנוסף לשירים נכללה גם רצועה אינסטרומנטלית בשם "התעוררות" שהלחין רכטר.
האלבום עירב מספר רב של סגנונות מוזיקליים: רוק, ג'אז ומוזיקה קלאסית, וכלל עיבודים לכלי עץ, ביג בנד ומקהלות. פעילותו של רכטר בהרכבי הרוק המתקדם והאוונגרד ניכרה בלחנים ובעיבודים שהיו חדשניים באותה תקופה ועוררו עניין והערכה רבה. עוד כשיצא האלבום זכו לתשבחות נרחבות העיבוד, הלחנים וההפקה והאלבום אף תואר כ"אחד האלבומים המושלמים שיצאו לאחרונה". כמו כן זכה גוב להערכה רבה על קולו, המוזיקליות שלו ושירתו הלא מתאמצת. בין השירים הבולטים באלבום היו "העיקר זה הרומנטיקה", "בלעדייך" ו"בואי נישאר" שהפכו ללהיטים ונחשבים גם היום לקלאסיקות של גוב ושל השותפים האחרים בכתיבתם. גוב לא יצא לסיבוב הופעות בעקבות האלבום והתקליט עצמו נמכר בכ-8,000 עותקים, כמות שלא הייתה משמעותית יחסית לפרויקטים אחרים של גוב אך הוא סימל את ההבטחה הגלומה בגוב כזמר עצמאי ובשותפיו ליצירה כיוצרים בהמשך. רכטר, גוב ומוהר אכן המשיכו לשתף פעולה בשנים הבאות, בין השאר באלבומו הבא של גוב, "40:06", ובאלבומיו של רכטר "בגובה העיניים" ו"מחשבות ואפשרויות". באלבום האוסף של גוב "שלל שיריו", שיצא בשנת 2009, נכללו שישה משירי האלבום.
רקע > הוצאה מחודשת

בספטמבר 2012 יצאה מהדורה מחודשת של האלבום בסדרה "סימני דרך". האלבום עבר עריכה דיגיטלית, נכללו בו שלוש גרסאות מוקדמות ל"שלוש בלילה בעיר", סורו מני וזמר לספינה, וצורף אליו אלבום בונוס ובו שמונה הקלטות שלא ראו אור. בין ההקלטות הגנוזות נכלל ביצוע של גוב לשיר "סוס עץ" שכתב יעקב רוטבליט והלחין שמוליק קראוס לסרט שנשא את אותו השם ונגנז לאחר שהתגלה שאריק איינשטיין כבר הקליט לו ביצוע; לחן של אבנר קנר לשירו של נתן זך "כשצלצלת רעד קולך"; "נשבעתי עיני" שבוצע בפסטיבל הזמר המזרחי בשנת 1976 ועוד.
שותפים בהכנת האלבום

יוני רכטר - עיבודים, הפקה מוזיקלית, פסנתר, פסנתר חשמלי וקולות
יצחק קלפטר - גיטרות, קולות
יהודית רביץ - קולות
שם טוב לוי - חליל, הלחנה ועיבוד (אלבום הבונוס)
אבנר קנר - פסנתר, הלחנה ועיבוד (אלבום הבונוס)
שלמה יידוב - גיטרות, הלחנה ועיבוד (אלבום הבונוס)
מאיר ישראל - תופים
אהרלה קמינסקי - תופים
מאיר פניגשטיין - תופים
ארנון פלטי - בס
אלון אולארצ'יק - בס
קובי כהן - בס
אוהד אינגר - בס
אפרים שמיר - קולות (אלבום הבונוס)
איתמר ארגוב - חצוצרה
התזמורת הפילהרמונית הישראלית - כלי מיתר, אבוב
הוקלט באולפני "טריטון" 1978
טכנאי הקלטה: טומי פרידמן, אורית זולוטוב
מיקס: טומי פרידמן
מפיק: דודו אלהרר
צילומים: בן לם, ז'ראר אלון
עיצוב עטיפה: מירה קלינר